Diari Oficial de la Generalitat Valenciana


Sumari del DOGV 1492, del 26-02-1991 (1991/820454)

ORDRE de 24 de gener de 1991, de la Conselleria de Sanitat i Consum, per la qual es regula el procediment d'opció d'integració en els règims estatutaris de la Seguretat Social per als funcionaris transferits de l'Ajuntament de València.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/24/(1)/dof/vci/html**

### Dades del document

Número de DOGV
:   1492

Data del DOGV
:   26-02-1991

Secció del DOGV
:   DISPOSICIONS GENERALS

Número del document
:   1991/820454


Data del document
:   24-01-1991

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 24 de gener de 1991, de la Conselleria de Sanitat i Consum, per la qual es regula el procediment d'opció d'integració en els règims estatutaris de la Seguritat Social per als funcionaris transferits de l'Ajuntament de València.  
Per Decret 168/1990, de 15 d'octubre, del Consell de la Generalitat Valenciana s'accepta la transferència de determinats serveis sanitaris de l'Ajuntament de València i s'autoritza la integració dels funcionaris transferits, en els règims estatutaris de la Seguretat Social.  
Aquesta Ordre regula el procediment per a exercir el dret d'opció i desplega determinats aspectes que afecten el personal transferit.  
Per a la seua elaboració hi ha hagut reunions amb els sindicats més representatius.  
En virtut d'això i a l'empara del que es preveu en la disposició final primera del Decret 168/1990, de 15 d'octubre.  
ORDENE  
Article primer  
Els funcionaris de carrera transferits que exercesquen el dret d'opció previst en l'article segon del Decret 168/1990, de 15 d'octubre, podran integrar-se en la categoria bàsica estatutària que figure com a homologada en la taula d'homologacions aprovada per aquesta Ordre.  
Article segon  
1. El règim econòmic, jurídic i de prestació de serveis del personal que resulte integrat serà el corresponent a l'Estatut i normes de desplegament que en cada cas els siga d'aplicació.  
2. Al personal que resulte integrat li seran reconeguts els serveis prestats, amb caràcter temporal o fix, a l'efecte de concurs de mèrits, com prestats en les corresponents categories estatutàries i en els termes establerts en l'estatut de personal, que en cada cas els siga d'aplicació.  
Article tercer  
Els funcionaris transferits a què es refereix aquesta disposició mantenen la condició establerta en l'article 3 de la Llei de la Funció Pública Valenciana. D'ells els qui opten per la integració passaran a la situació d'excedència voluntària, efectiva des de la data de l'adquisició de la condició de personal estatutari.  
Article quart  
1. El personal que s'integre en els règims estatutaris de la Seguretat Social percebrà les retribucions que li corresponguen segons la categoria d'homologació, amb efecte del primer dia del mes següent a aquell en què es resolga la integració.  
2. A aquest personal se li respectarà, a tots els efectes jurídics i econòmics, l'antiguitat que tinga reconeguda en l'administració d'origen fins la data defectes de la integració. El primer trienni que totalitze aquest personal, a partir de la resolució de la seua opció d'integració, ho serà d'acord amb el que preveu l'article 2n, 2b del Reial Decret-Llei 3/1987, d'11 de setembre.  
Excloent el que es preveu en el paràgraf anterior, en el supòsit que el personal integrat percebés retribucions superiors a les de la categoria estatutària d'integració, se li reconeixerà un complement personal transitori consistent en la diferència de retribucions. El dit complement, que exclourà les quantitats percebudes per guàrdies, plus de nocturnitat i realització d'hores extraordinàries, d'acord amb el que preveu la disposició transitòria primera del Reial Decret-Llei 3/1987, d'11 de setembre, s'eliminarà en els termes que establesca la normativa pressupostària, així com per qualsevol millora retributiva que es produesca en aquest exercici o en altres posteriors incloses les que deriven de canvi de lloc de treball.  
Article cinquè  
El personal que opte per la integració podrà sol·licitar, en els casos de categories i llocs de treballs que tinguen l'assignació específica B del decret 169/1990, de 15 d'octubre, el règim de dedicació exclusiva a la sanitat pública renunciant a qualsevol altra activitat pública o privada, d'acord amb allò establert en la Llei 53/1984, de 26 de desembre, i en les seues normes de desplegament.  
Les sol·licituds de concessió del complement específic corresponent es resoldran al mateix temps i amb els mateixos efectes que les opcions d'integració.  
Article sisé  
El personal integrat serà destinat a centres i institucions sanitàries de la mateixa localitat en què presten serveis, segons les necessitats assistencials i organitzatives del Servei Valencià de Salut. No obstant això, després de prèvia acceptació expressa de l'interessat, se li podrà assignar plaça en una altra localitat.  
Article seté  
1. Les sol·licituds individuals d'integració es formularan d'acord amb el corresponent model oficial que s'inclou com annex en el termini de 30 dies naturals a partir de la publicació d'aquesta Ordre. Les sol·licituds es presentaran, adreçades l'Il·lm. Sr. Director del Servei Valencià de Salut, en les delegacions o gerències d'àrea del Servei Valencià de Salut, sense perjudici del que preveu l'article 66 de la Llei de Procediment Administratiu.  
2. El personal que eligesca l'opció d'integració en l'Estatut Jurídic del Personal Metge de la Seguretat Social o en qualssevol altres estatuts i categories per a l'accés dels quals s'exigesca una titulació determinada, haurà d'adjuntar a la seua sol·licitud fotocòpia compulsada de la titulació acadèmica que posseesca.  
3. Les opcions es resoldran en el termini màxim de dos mesos des que finalitze la presentació d'instàncies, pel Director del Servei Valencià de Salut, que actuarà per delegació del Secretari General de la Conselleria de Sanitat i Consum. Contra les dites resolucions, els afectats podran interposar recurs de reposició, previ al contenciós administratiu, en els termes establerts per la legislació vigent.  
DISPOSICIO ADDICIONAL  
Al personal que s'homologue a la categoria d'auxiliar d'infermeria li serà d'aplicació allà establert en l'apartat 2 de la Disposició Transitòria de l'Ordre de 26 de desembre de 1986 (130E de 12 de gener de 1987).  
DISPOSICIO TRANSITORIA  
Per a dur a terme el seguiment de les normes d'aquesta Ordre es constitueix una mesa paritària per part de l'administració i dels sindicats amb representació en la mesa sectorial de sanitat, la qual es dissoldrà una vegada que la direcció del SVS haja resolt les opcions d'integració.  
DISPOSICIO FINAL  
Aquesta Ordre entrarà en vigor l'endemà de la seua publicació en el DOGV.  
València, 24 de gener de 1991.  
El Conseller de Sanitat i Consum,  
JOAQUIN COLOMER SALA  
Taula d'homologacions  
 Funcionaris d?administració  
 local transferits Homologació estatutària SVS   
Metge Metge general d'equip d?atenció primària  
Metge amb títol d?especialista Facultatiu especialista de districte  
Farmacèutic/Microbiòleg Facultatiu especialista de districte  
ATS/DUE ATS/DUE  
Llevadora Llevadora  
Sanitari amb funcions administratives Auxiliar de funció administrativa  
Sanitari amb funcions administratives Auxiliar d?infermeria  
Mosso de farmàcia municipal Zelador  
 ANNEX  
 Sol·licitud d?integració en els  
 Estatuts de Personal de la Seguretat Social, per als  
 funcionaris transferits de l'Ajuntament de València  
Dades personals del sol·licitant  
 Cognoms  
 Nom  
 DNI  
 Domicili oficial  
 Telèfon oficial  
Dades Professionals  
 Lloc de treball actual  
 Categoria d'homologació  
 Titulació acadèmica  
Sol·licitud de règim d?exclusiva dedicació a la sanitat pública  
(a emplenar només pel personal al qual es refereix l'art. 5é.)  
L?acord amb l'art. 5é de l'Ordre de 24.01.1991,  
 Sí NO (poseu una «X» en l'opció corresponent)  
 ? ?  
se sol·licita el règim d'exclusiva dedicació.  
El qui subscriu sol·licita la integració en corresponent Estatut de Personal de la Seguretat Social, de conformitat amb allò establert en l'Ordre de 24 de gener de 1991 de la Conselleria de Sanitat i Consum.  
València, de de 1991.  
IL.LM. SR. DIRECTOR DEL SERVEI VALENCIA DE SALUT   
Roger de Llúria, 19   
46233 València


Còpia Permalink ELI